כללי השקעות משותפות בנאמנות (עריכת מכרז ובחינת הזיקה של חברה סוחרת עם מנהל קרן)

{{ח:התחלה}}
{{ח:כותרת|כללי השקעות משותפות בנאמנות (עריכת מכרז ובחינת הזיקה של חברה סוחרת עם מנהל קרן), התשע״א–2011}}

{{ח:פתיח-התחלה}}
{{ח:תיבה|ק״ת תשע״א, 1099|כללי השקעות משותפות בנאמנות (עריכת מכרז ובחינת הזיקה של חברה סוחרת עם מנהל קרן)|https://olaw.org.il/takanot/takanot-7009.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק השקעות משותפות בנאמנות#סעיף 69|סעיף 69(ג)(1) ו־(ו)}} {{ח:חיצוני|חוק השקעות משותפות בנאמנות|לחוק השקעות משותפות בנאמנות, התשנ״ד–1994}}, ובאישור ועדת הכספים של הכנסת לפי {{ח:חיצוני|חוק העונשין#סעיף 2|סעיף 21א לחוק־יסוד: הכנסת}} ולפי {{ח:חיצוני|חוק העונשין#סעיף 2|סעיף 2(ב) לחוק העונשין, התשל״ז–1977}} קובעת רשות ניירות ערך כללים אלה:
{{ח:סוגר}}
{{ח:מפריד}}

{{ח:סעיף|1|עריכת המכרז}}
{{ח:תת|(א)}} מנהל קרן יערוך מכרז פתוח לכל החברות הסוחרות, באופן שקוף, הוגן ושוויוני.
{{ח:תת|(ב)}} מנהל קרן לא ינהל משא ומתן ולא יקיים מגעים עם החברות הסוחרות או מי מטעמן, בקשר לפרטי המכרז ותנאיו, לפני פרסום מסמכי המכרז ואחריו ועד לבחירת הזוכה במכרז, למעט קבלת הבהרות בקשר להצעות שהוגשו על ידי המשתתפים במכרז.
{{ח:תת|(ג)}} מנהל קרן רשאי לערוך מכרז ביחס לכל הקרנות שבניהולו, ביחס לקבוצה של קרנות בעלות מאפיינים משותפים או ביחס לקרן מסוימת.

{{ח:סעיף|2|מסמכי המכרז}}
{{ח:תת|(א)}} מסמכי המכרז יכללו, בין השאר, את תנאי הסף להשתתפות במכרז, האופן והמועדים להגשת הצעות, תקופת ההתקשרות ותנאיה וכן את האופן ואמות המידה לבחירת הזוכים.
{{ח:תת|(ב)}} מסמכי המכרז יפורסמו באתר ההפצה ובאתר האינטרנט של מנהל הקרן.

{{ח:סעיף|3|תנאי הסף}}
{{ח:ת}} תנאי הסף לא יכללו אלא את המאפיינים הדרושים, לדעת מנהל הקרן, כדי להבטיח שהזוכה במכרז יהיה כשיר לספק את השירות ברמה ראויה.

{{ח:סעיף|4|הגשת הצעות}}
{{ח:תת|(א)}} חברה סוחרת המבקשת להשתתף במכרז תגיש את הצעתה חתומה, מלאה ושלמה, בתוך מעטפה סגורה היטב, וזאת בדרך, במועד, במקום ובמספר עותקים כפי שנקבע במסמכי המכרז.
{{ח:תת|(ב)}} מנהל הקרן רשאי להתנות את ההשתתפות במכרז בתשלום סביר בעבור עלות הפקת המכרז.

{{ח:סעיף|5|תקופת ההתקשרות}}
{{ח:תת|(א)}} תקופת ההתקשרות של מנהל קרן עם חברה סוחרת לביצוע עסקאות בנכסי קרנות שבניהולו, על פי מכרז לא תעלה על שלוש שנים.
{{ח:תת|(ב)}} בתום תקופת ההתקשרות רשאי מנהל הקרן, באישור ועדת הביקורת ודירקטוריון מנהל הקרן, לאחר שבדקו ומצאו כי ההתקשרות עומדת בתנאי השוק וכי הסיכוי להשיג תנאי התקשרות עדיפים הוא נמוך, בנסיבות העניין, להאריך את תקופת ההתקשרות, בלא מכרז, לתקופה נוספת של שנה; בתום אותה שנה רשאי מנהל הקרן, בכפוף לאישורים כאמור, להאריכה לתקופה נוספת של שנה בלבד; לעניין זה, ”ועדת ביקורת“ – ועדה שמינה דירקטוריון מנהל הקרן לעניין זה, שרוב חבריה הם דירקטורים חיצוניים, כמשמעם {{ח:חיצוני|חוק השקעות משותפות בנאמנות#סעיף 16|בסעיף 16(א) לחוק}}.

{{ח:סעיף|6|אופן בחירת ההצעה הזוכה}}
{{ח:ת}} מנהל קרן יבחר את ההצעה הזוכה בהתבסס על תעריפי העמלות שהוצעו, בדרך שתשרת באופן המיטבי את טובתם של בעלי היחידות בכל קרן שבניהולו; ואולם רשאי מנהל הקרן בנסיבות מיוחדות שיירשמו, ובאישור בכתב של ועדת הביקורת ודירקטוריון מנהל הקרן, שלא לבחור את ההצעה בעלת תעריפי העמלות הנמוכים ביותר.

{{ח:סעיף|7|בחינת ההצעות ובחירת הזוכה}}
{{ח:תת|(א)}} בחינת ההצעות תיעשה לאחר תום הזמן שנקבע במסמכי המכרז להגשת ההצעות ובמהלך התקופה שתוגדר במסמכי המכרז, בידי צוות שמינה דירקטוריון מנהל הקרן שהרכבו וכישורי חבריו יבטיחו באופן מיטבי את ביצוע תפקידיו לפי כללים אלה (להלן – צוות המכרזים).
{{ח:תת|(ב)}} צוות המכרזים לא ידון בהצעה אשר הוגשה לאחר המועד שנקבע להגשת הצעות.
{{ח:תת|(ג)}} צוות המכרזים לא ידון בהצעה שאינה עומדת בתנאי הסף שפורסמו במסמכי המכרז כאמור {{ח:פנימי|סעיף 2|בסעיף 2}}.
{{ח:תת|(ד)}} לאחר בחינת ההצעות יקבל צוות המכרזים החלטה בדבר הזוכה, והוא רשאי להחליט על בחירת כמה הצעות מתאימות תוך פיצול ההתקשרות ביניהן, על בחירת חלק מהצעה או על פסילת כל ההצעות ובלבד שאפשרויות אלה פורטו במסמכי המכרז.
{{ח:תת|(ה)}} החלטת צוות המכרזים תהיה מנומקת ותירשם בפרוטוקול שייחתם בידי חברי הצוות.
{{ח:תת|(ו)}} צוות המכרזים יעביר את החלטתו לאישור ועדת הביקורת ודירקטוריון מנהל הקרן.

{{ח:סעיף|8|הודעה על תוצאות המכרז}}
{{ח:ת}} בתוך זמן סביר מאישור ההחלטה כאמור {{ח:פנימי|סעיף 7|בסעיף 7(ו)}}, ימסור מנהל הקרן הודעה על תוצאות המכרז לכל משתתף במכרז; כמו כן יפרסם את תוצאות המכרז ואת הנימוקים לבחירת ההצעה הזוכה באתר ההפצה ובאתר האינטרנט שלו; לא זכתה אף הצעה או לא זכתה ההצעה הזולה ביותר או פוצלה הזכייה במכרז בין מציעים שונים, יפרסם מנהל הקרן גם את הנימוקים לכך.

{{ח:סעיף|9|התקשרות עם חברה קשורה}}
{{ח:תת|(א)}} לא יתקשר מנהל קרן בהסכם עם חברה סוחרת קשורה כאמור {{ח:חיצוני|חוק השקעות משותפות בנאמנות#סעיף 69|בסעיף 69(ד) לחוק}}, אלא לשם קבלת השירות במישרין מן החברה הסוחרת הקשורה; על אף האמור, חברה סוחרת קשורה תהיה רשאית למנות חברה סוחרת שהיא חברת בורסה מחוץ לישראל, לשם ביצוע עסקאות בניירות ערך חוץ בהתאם להוראות שקיבלה ממנהל הקרן במסגרת ההתקשרות עמו, ובלבד שלא יהיה במינוי האמור כדי לגרוע מאחריותה כלפי מנהל הקרן בקשר עם הפעילות האמורה.
{{ח:תת|(ב)}} זכתה חברה סוחרת קשורה לנאמן במכרז, יחולו על ההתקשרות עמה הוראות {{ח:חיצוני|חוק השקעות משותפות בנאמנות#סעיף 69|סעיף 69(ד) לחוק}} כל עוד לא חדל הנאמן לשמש נאמן לקרנות שבניהול מנהל הקרן.

{{ח:סעיף|10|פטור ממכרז}}
{{ח:ת}} מנהל קרן פטור מחובת עריכת מכרז, בהתקיים אחד מאלה:
{{ח:תת|(1)}} ההתקשרות נדרשת בדחיפות למניעת נזק של ממש לבעלי היחידות, ונעשית בהיקף ולתקופה המזעריים הנדרשים בנסיבות כאמור, ובתנאי שוועדת הביקורת והנאמן אישרו מראש כי מתקיימים התנאים כאמור;
{{ח:תת|(2)}} ההתקשרות היא לצורך ביצוע עסקה חד־פעמית, המיטיבה עם בעלי היחידות, בנסיבות מיוחדות שיירשמו, ובכפוף לאישור מראש של ועדת הביקורת והנאמן.

{{ח:סעיף|11|חברה סוחרת בעלת זיקה למנהל הקרן}}
{{ח:ת}} לעניין {{ח:חיצוני|חוק השקעות משותפות בנאמנות#סעיף 69|סעיף 69(ג) לחוק}}, חברה סוחרת תיחשב בעלת זיקה למנהל הקרן, אם התקיים בה אחד מאלה:
{{ח:תת|(1)}} החברה הסוחרת, אדם השולט בה או חברה בשליטת אדם כאמור עוסקים בניהול השקעות בעבור מנהל הקרן;
{{ח:תת|(2)}} החברה הסוחרת בעלת עניין במנהל הקרן או בנאמן לקרנות שאליהן מתייחסת ההתקשרות;
{{ח:תת|(3)}} נושא משרה בחברה הסוחרת או אדם השולט בה, הוא או קרוב, שותף או מעביד של מי מהם, או מי שנושא משרה או בעל שליטה כאמור כפוף לו במישרין או בעקיפין, הוא בן משפחה של נושא משרה או של בעל שליטה במנהל הקרן או בנאמן; בפסקה זו, ”קרוב“ – כהגדרתו {{ח:חיצוני|חוק החברות|בחוק החברות, התשנ״ט–1999}};
{{ח:תת|(4)}} לחברה הסוחרת, לאדם השולט בה או לחברה בשליטת אדם כאמור, קשר עסקי עם מנהל הקרן או עם אדם השולט בו או עם חברה בשליטת אדם כאמור, בין בתמורה ובין בלא תמורה, למעט קשר למתן שירותי ביצוע עסקאות בנכסי הקרן; לעניין זה, ”קשר עסקי“ – לרבות קשרי ספק לקוח, מתן שירות או קבלת שירות, מתן הלוואות או קבלת הלוואות, השכרת נכסים, שותפות בעסקים, עסקאות משותפות, שותפות בנכסים, בין במישרין ובין בעקיפין, בין בדרך קבע ובין באופן מזדמן.

{{ח:סעיף|12|תחילה}}
{{ח:ת}} תחילתם של כללים אלה שישה חודשים מיום פרסומם ברשומות.

{{ח:חתימות|כ׳ בסיוון התשע״א (22 ביוני 2011)}}
* '''שמואל האוזר'''
יושב ראש רשות ניירות ערך
{{ח:סוגר}}
{{ח:סוף}}
[[קטגוריה:בוט חוקים]]